laion/Wikipedia-Exotic huggingface dataset:
גבנון (גאולוגיה)

גבנון הוא מחדר פלוטוני קטן שקוטרו מגיע לכמה עשרות מטרים. גבנונים הם גופי חדירה בלתי-תואמים, כלומר: המאגמה היוצרת אותם קוטעת שכבות של סלעי סביבה וחודרת בניצב להן או בזוויות אלכסוניות שונות. גבנונים דומים לבתוליתים אך קטנים מהם בשיעור ניכר. הם נוצרים כאשר מאגמה חודרת לסלעי סביבה ומתגבשת בתוכם. במכתש רמון קיימים גבנונים, ב"עמק הגבנונים" שלמרגלות הר גוונים. אלה חדרו לסלעי המשקע מהטריאס והתגבשו לסלעי קוורץ-סיאניט - סיאניט בעל תכולת קוורץ גבוהה. גאולוגיה - מונחים מחדר פלוטוני מאגמה פרופסור משה ברור, "גבנון", לקסיקון גאוגרפי, (עמ' 5), הוצאת יבנה, תשס"א שלמה שובאל, צפונות כדור הארץ, האוניברסיטה הפתוחה, 2006, מסת"ב 965-06-0872-9 שלמה שובאל, צפונות כדור הארץ, עמ' 289 ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
יהודה בן אליהו הדסי

החכם יהודה בן אליהו הדסי המכונה "האבל" בשל השתייכותו לאבלי ציון, היה פילוסוף, הוגה דעות, פרשן מקרא והיסטוריון יהודי קראי, אשר חי בקונסטנטינופול (כיום איסטנבול) במאה ה-12. מקור כינויו "הדסי" הוא ככל הנראה בשל מקום מוצאו - העיר אדסה (Edessa). לא ידוע רבות על חייו של יהודה הדסי, אולם מהפרטים הבודדים שכן הגיעו אלינו אנו יודעים שהוא למד אצל אביו החכם אליהו ובעיקר בבית המדרש של אחיו הגדול נתן. הוא היה בקיא בכל גוני הספרות הרבנית כגון תלמודים הבבלי והירושלמי. הוא שלט בשפות רבות ביניהן עברית, ערבית, יוונית וארמית. ב-9 באוקטובר 1148 החל בכתיבת ספרו העיקרי שנקרא בשם "אשכֹל הכֹפר" או "ספר הפלס". שמו של הספר מובא בתחילת פרק כ"ד בספר: "שבתי וראה אני החוקק זה לשם ה' וקראתי שמו 'אשכול הכופר' וכינויו 'ספר הפלס': פלס ומאזני משפט לה'". ספר זה הוא ספר ביאור מצוות המהווה מעין אנציקלופדיה של האמונה. הספר מסודר לפי סדר עשרת הדיברות ולפי סדר האלף-בית וכתוב בסגנון של פרוזה חרוזה, כאשר החכם הדסי מבאר את המצוות באופן פילוסופי לפי סדר הנושאים. בספר זה הוא מביא מדברי החכמים הקראים שקדמו לו, והוא מהווה מקור מידע חשוב על תפיסותיהם. יהודה הדסי התנגד באופן מובהק לגילויי עבודה זרה ביהדות זמנו. הוא תוקף את המאמינים בשדים וברוחות וכן את המאמינים באסטרולוגיה. ספר נוסף שחיבר הוא ספר הדקדוק "תרין בתרין". ספר זה מבאר המשמעויות השונות של מילים דומות בתנ"ך והוא מהווה המשך לעבודתו של החכם אהרון בן אשר. הדסי חיבר גם פיוטים שארבעה מהם מופיעים בסידור התפילות הקראי. צילום כתב יד של הספר "אשכול הכופר" (ערבית יהודית) באתר הספרייה הלאומית. ספר "אשכול הכופר" (עברית), גוזלוו תקצ"ו. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
יהודה צבי ברנדויין

האם התכוונתם ל... יהודה צבי ברנדויין (מקובל) – היה רב ומקובל, גיסו ומממשיכי דרכו של הרב יהודה לייב הלוי אשלג, "בעל הסולם". יהודה צבי ברנדויין (הראשון) – מייסד חסידות סטרטין.
יהודה צבי ברנדויין (הראשון)

רבי יהודה צבי ברנדויין (תק"ם, 1780 – תר"ד, 1844) היה מייסד חסידות סטרטין. נולד בזוואלוב לרב שמואל זנוויל ברנדויין. אביו למד אצל המגיד ממזריטש, ואחר כך התקרב לרבי אורי מסטרליסק ("השרף"). לימים גם הוא עצמו דבק בו ונעשה תלמידו המובהק. לאחר פטירת רבי אורי מסטרליסק, בכ"ג באלול תקפ"ו, עברה ההנהגה לבנו רבי שלמה, אולם כעבור מספר חודשים נפטר הבן והנהגת החסידות עברה לרבי יהודה צבי ברנדויין. הוא התיישב בעיירה סטרטין שבגליציה ונודע כבעל מופת ופועל ישועות. שמונה עשרה שנה הנהיג עדה גדולה שמנתה אלפי חסידים. צדיקי דורו הפליגו בשבחו, רבי חיים מצאנז כתב עליו ועל בנו רבי אברהם: " הלא ידוע שהקדוש רבי אברהם (מסטרטין) ואביו הקדוש (רבי יהודה צבי) זכרונם לחיי העולם הבא לא היו רבנים ורק מחמת גודל קדושתם ויראתם נשמעו דבריהם לכל הגליל וינהו אחריהם ללמוד תורה ויראה מהם גם נתנו להם נדבות לכבד יראי השם כמותם ירבו בישראל ושאלו עצות כאשר ישאל איש בדבר אלקים כי היו בעלי רוח הקודש ותפילתם ודיבורם בקדושה עשו פרי..". היה בקי ברפואה טבעית ועל טבעית ואף חיבר "קונטרס רפואות וסגולות" שהודפס על ידי צאצאיו. יורשו בהנהגת האדמו"רות של שושלת סטרטין הוא בנו, רבי אברהם ברנדויין. בניו האחרים היו רבי חיים שנפטר בצעירותו בחיי אביו, רבי אליעזר מאזיפולי ורבי שמואל זנוויל. בתו הייתה רייזל, אשת רבי חיים קרייטנר. שארית יהודה דגל מחנה יהודה – שני הספרים יצאו לאור על ידי נכדו הרב אליעזר ברנדויין בלמברג לפני מלחמת העולם הראשונה. קונטרס רפואות וסגולות שו"ת דברי חיים חושן משפט חלק ב' סימן ל"ב.
ברנדויין

ברנדויין הוא שם משפחה אשכנזי ממקור גרמני, שפירושו יין שרף. האם התכוונתם ל... יהודה צבי ברנדויין (הראשון) – מייסד חסידות סטרטין יהודה צבי ברנדויין (מקובל) – מקובל, תלמידו וגיסו של הרב יהודה לייב אשלג יוסף שמואל ברנדויין-מוריה – רב בירושלים ומבוני שכונותיה משולם ברנדוין – ראש מוסדות חדוות התורה ומחבר הסדרא "... דפלפלא" נפתלי ברנדוין (1889–1963) – כליזמר אמריקאי יליד גליציה עודד ברנדווין – שחקן כדורסל ישראלי
דוידוביץ

דוידוביץ או דוידוביץ' (Давидович) הוא שם משפחה שבמקורו ברוסית ומשמעותו בן דָוִד. האם התכוונתם ל... אבי דוידוביץ – הוא קרימינולוג, ניצב־משנה בדימוס אדולף דוידוביץ' בְּרוֹדְסקי – כנר יהודי-רוסי אנדריאה דוידוביץ' (אניה דוידוביץ') - מחליקה אמנותית אמריקאית-ישראלית ארי דוידוביץ' – במאי, תסריטאי ומפיק של קולנוע תיעודי, טלוויזיה וניו מדיה בנימין דוידוביץ' – כדורגלן ישראלי, אביו של ניר דוידוביץ' גרטרודה דוידוביץ' – שחיינית יהודיה פולנייה לוסי דווידוביץ' – היסטוריונית יהודייה-אמריקאית מנחם דוידוביץ' – מומחה סת"ם ישראלי מעין דוידוביץ' – גולשת ישראלית נדב דוידוביץ' – רופא ישראלי, מומחה לבריאות הציבור ניצה דוידוביץ – דוקטור לחינוך ומנהלת היחידה לפיתוח והערכה אקדמית באוניברסיטת אריאל ניר דוידוביץ' – כדורגלן ישראלי, בנו של בנימין דוידוביץ' שלום צבי דוידוביץ – רב קונסרבטיבי אמריקאי-ישראלי שרון דוידוביץ' (איש תקשורת) – איש תקשורת ישראלי אחרים מאפיית דוידוביץ
הרטס

הרטס (באנגלית: Hurts) הוא צמד סינת'-פופ אנגלי שיוסד בשנת 2009. בהרכב שר תיאו הוצ'קרפט ובסינתיסייזר ובגיטרה מנגן אדם אנדרסון. ב-6 בספטמבר 2010 הוציא הצמד את אלבום הבכורה "Happiness". מהאלבום יצאו ארבעה סינגלים: "Better Than Love"‏, "Wonderful Life",‏ "Stay" ו-"Sunday". הסינגל הראשון, "Better Than Love", קדם ליציאת האלבום, ויצא ב-23 במאי 2010, והגיע למקום החמישים במצעד הסינגלים הבריטי של חברת המצעדים הרשמית, ולשישי במצעד שירי הדאנס של החברה. אחריו יצא הסינגל "Wonderful Life". ‏"Wonderful Life" הצליח ברחבי אירופה, ואף הגיע למקום הראשון במצעד הפולני, והגיע למעמד של פלטינה בגרמניה. הסינגל השלישי, "Stay", יצא בנובמבר ובפברואר מתוכנן לצאת סינגל נוסף מהאלבום: "Sunday". בדצמבר 2010 הוציא הצמד לקראת חג המולד את השיר "All I Want For Christmas Is New Year's Day". ב-14 בדצמבר 2012 הכריז הצמד על אלבומם החדש "Exile" המתוכנן לצאת במרץ 2013, והיה זמין לקנייה מוקדמת בiTunes. הסינגל "Miracle" של האלבום שודר לראשונה ברשת הרדיו הבריטית BBC ב-4 בינואר 2013, וב-19 במרץ 2013 יצא האלבום רשמית. 2010: Happiness 2013: Exile 2015: Surrender אתר האינטרנט הרשמי של הרטס הרטס, ברשת החברתית פייסבוק הרטס, ברשת החברתית אקס (טוויטר) הרטס, ברשת החברתית אינסטגרם הרטס, ברשת החברתית VK הרטס, סרטונים בערוץ היוטיוב הרטס, במסד הנתונים הקולנועיים IMDb (באנגלית) הרטס, באתר אפל מיוזיק (באנגלית) הרטס, באתר ספוטיפיי הרטס, באתר סאונדקלאוד (באנגלית) הרטס, באתר Last.fm (באנגלית) הרטס, באתר AllMusic (באנגלית) הרטס, באתר MusicBrainz (באנגלית) הרטס, באתר דיזר הרטס, באתר Discogs (באנגלית) הרטס, באתר Songkick (באנגלית) הרטס, באתר Genius הרטס, באתר SecondHandSongs הרטס, באתר בילבורד (באנגלית) הרטס, באתר טיידל (באנגלית) עינב שיף‏, כאב ראש: הקהל הציל את ההופעה של Hurts, באתר וואלה, 18 במאי 2011 עמי פרידמן, כאב מתוק, באתר ynet, 18 במאי 2011 אריאל בונני, זה כואב: על ההופעה של "Hurts", באתר nrg‏, 18 במאי 2011 Better Than Love באתר הלהקה Wonderful Life באתר הלהקה Stay באתר הלהקה Sunday באתר הלהקה
יום האחדות הגרמנית

יום האחדות הגרמנית (בגרמנית: Tag der Deutschen Einheit) הוא חגה הלאומי של גרמניה, שנחגג מדי שנה ב־3 באוקטובר כחג ציבורי. יום זה מנציח את יום השנה לאיחוד גרמניה מחדש בשנת 1990. בחירה אלטרנטיבית ליום זה הייתה יום נפילת חומת ברלין, ה־9 בנובמבר 1989, החופף ליום השנה של מהפכת נובמבר ב־1918 ולתבוסתו של היטלר בפוטש במרתף הבירה. נפילת החומה הייתה אירוע המסמל יותר מכל את נפילת המשטרים הקומוניסטיים באותן שנים, את האיחוד וחזרת ברלין המאוחדת להיות בירתה של גרמניה. עם זאת, בתשעה בנובמבר מציינים גם את ליל הבדולח, הטבח הראשון בקנה מידה גדול ביהודים בידי הנאצים, כך שבחירתו הייתה בלתי הולמת. לפיכך, נבחר יום האיחוד הרשמי שהתרחש ב־3 באוקטובר. לפני איחוד גרמניה, יום האחדות הגרמנית בגרמניה המערבית היה ה־17 ביוני לזכר המרד המזרח-גרמני הכושל נגד הממשלה הסטאליניסטית. המרד דוכא בסיוע ברית המועצות; המספר המדויק של ההרוגים אינו ידוע, אך מוערך כגבוה מ־100. בגרמניה המזרחית, החג הלאומי נחוג ב־7 באוקטובר, "יום הרפובליקה" (Tag der Republik), לזכר ייסוד הרפובליקה הדמוקרטית של גרמניה (גרמניה המזרחית) בשנת 1949. יום האחדות הגרמנית נחגג מדי שנה בטקס רשמי ובפסטיבל אזרחי (Bürgerfest - בירגרפסט) הנערך בעיר כלשהי. החגיגות נערכות מדי שנה בחסות המדינה הגרמנית שעומדת בראשות הבונדסראט (המועצה הפדרלית) באותה שנה. מסיבה גדולה נערכת באזור הרייכסטאג, בליווי מוזיקה וריקודים, כשהדגש הוא על אירועים וחגיגות אזרחיות ולא על אירועים ממלכתיים ומצעדים. 1990 – ברלין, בירת גרמניה המאוחדת 1991 – המבורג, העיר החופשית וההנזית של המבורג 1992 – שוורין, בירת מקלנבורג-מערב פומרניה 1993 – זארבריקן, בירת חבל הסאר 1994 – ברמן, העיר החופשית וההנזית של ברמן 1995 – דיסלדורף, בירת נורדריין-וסטפאליה 1996 – מינכן, בירת בוואריה 1997 – שטוטגרט, בירת באדן-וירטמברג 1998 – הנובר, בירת סקסוניה התחתונה 1999 – ויסבאדן, בירת הסן 2000 – דרזדן, בירת סקסוניה 2001 – מיינץ, בירת ריינלנד-פפאלץ 2002 – ברלין, בירת גרמניה 2003 – מגדבורג, בירת סקסוניה-אנהלט 2004 – ארפורט, בירת תורינגיה 2005 – פוטסדאם, בירת ברנדנבורג 2006 – קיל, בירת שלזוויג-הולשטיין 2007 – שוורין, בירת מקלנבורג-מערב פומרניה 2008 – המבורג, העיר החופשית וההנזית של המבורג 2009 – זארבריקן, בירת חבל הסאר 2010 – ברמן, העיר החופשית וההנזית של ברמן 2011 – בון, בירתה לשעבר של גרמניה המערבית 2012 – מינכן, בירת בוואריה 2013 – שטוטגרט, בירת באדן-וירטמברג 2014 – הנובר, בירת סקסוניה התחתונה 2015 – פרנקפורט, העיר הגדולה ביותר בהסן 2016 – דרזדן, בירת סקסוניה 2017 – מיינץ, בירת ריינלנד-פפאלץ 2018 – ברלין, בירת גרמניה 2019 – קיל, בירת שלזוויג-הולשטיין 2020 – פוטסדאם, בירת ברנדנבורג 2021 - האלה, העיר הגדולה ביותר בסקסוניה-אנהלט 2022 - ארפורט, בירת תורינגיה 2023 - המבורג, העיר החופשית וההנזית של המבורג 2024 - שוורין, בירת מקלנבורג-מערב פומרניה בנוסף, חגיגות שונות מתקיימות בברלין, בעיקר ברחוב ה-17 ביוני ובשער ברנדנבורג. פסטיבל הבירה "אוקטוברפסט" במינכן, שבעבר הסתיים ב-1 באוקטובר, נמשך כיום עד 3 באוקטובר כאשר יום ראשון בשבוע חל ביום הראשון או השני של אוקטובר. מדיה וקבצים בנושא יום האחדות הגרמנית בוויקישיתוף
דניאל שוורץ

דניאל שוורץ (נולד ב-1952) הוא פרופסור מן המניין בחוג להיסטוריה של עם ישראל ויהדות זמננו באוניברסיטה העברית בירושלים. שוורץ נולד בארצות הברית. והחל את לימודיו האקדמיים בשנת 1968, עת החל לקחת קורסים במכללה העברית בבולטימור. בשנת 1971-1970 למד באוניברסיטת מרילנד בתוכנית מצטיינים בהיסטוריה. בשנת 1971 עלה לישראל, ובה סיים תואר ראשון בהיסטוריה והיסטוריה יהודית באוניברסיטה העברית בירושלים, והמשיך לתואר שני ודוקטורט, אותו סיים בשנת 1980, בהיסטוריה יהודית. עם סיום לימודיו התמנה למרצה בחוג להיסטוריה של עם ישראל באוניברסיטה העברית, ובשנים 1994-1992 היה ראש החוג. בשנת 1995 התמנה לפרופסור. בשנת 2022 פרש לגמלאות. שוורץ עוסק במחקר תקופת הבית השני. בין השאר, הוא עוסק בניתוח דרך סידורו של יוסף בן מתתיהו את ספריו ובהתאם לכך מציע תובנות חדשות על הכרונולוגיה וההיסטוריה של התקופה. כך למשל, בהתאם לניתוח סדר האירועים ב"קדמוניות היהודים" על תקופתו של פונטיוס פילאטוס, הוא מציע להקדים את תחילת כהונתו לשנת 19, במקום שנת 26, המקובלת בקרב החוקרים. שוורץ משתייך לציבור הדתי לאומי, ומתבטא לעיתים בנושאים העומדים על הפרק. הוא כתב מאמר המזהיר מפני התפשטות צדוקיות בציבור הדתי לאומי בייחוס קדושה לארץ ישראל והתייחסות רבה מדי לייחוס. כמו כן יצא נגד הדרישה להקל בגיור עולים לא-יהודים, וקרא במקום זאת ליחס שוויוני כלפי לא-יהודים כחלק מהישראליות. אגריפס הראשון: מלך יהודה האחרון, מרכז זלמן שזר לתולדות ישראל, ירושלים 1987. ספרים שתרגם: ספר מקבים ב', מבוא, תרגום, פירוש - דניאל שוורץ, ירושלים: יד יצחק בן-צבי, 2004. דניאל שוורץ, חיי יוסף / פלאוויוס יוספוס (יוסף בן מתתיהו), מבוא, תרגום, פירוש, ירושלים: הוצאת יד יצחק בן צבי, 2007. 2024 פרס לנדאו בתחום היסטוריה של עם ישראל מדיה וקבצים בנושא דניאל שוורץ בוויקישיתוף דניאל שוורץ, באתר גוגל סקולר דניאל שוורץ, באתר Academia.edu Schwartz, Daniel R, The Hebrew University of Jerusalem דניאל שוורץ, מינויו של פונטיוס פילאטוס והכרונולוגיה של קדמוניות יח-כ, ציון, מ"ח, ד, תשמ"ג 1983, עמ' 325-345. דניאל שוורץ, השם "ישראלי" גם הוא מכובד: תגובה לריאיון עם פרופ' בנימין איש שלום, דעות, 42, אייר תשס"ט.
יוסף הורוביץ

יוסף הורוביץ (Josef Horovitz;‏ 26 ביולי 1874, תרל"ד, לַאוּאֶנְבורג, פומרניה, גרמניה – 5 בפברואר 1931, תרצ"א, פרנקפורט) היה פילולוג ומזרחן יהודי-גרמני נודע, חוקר האסלאם. הורוביץ נולד בעיר לַאוּאֶנְבורג בפומרניה שבגרמניה (כיום לֶמְבּוֹרְק (Lębork) בפולין), בנו של הרב מרקוס הורוביץ (1844–1910), למד באוניברסיטת ברלין אצל אדוארד זכאו (Sachau), ובשנת 1902 התמנה שם לדוֹצֵנְט. בין השנים 1907–1915 שהה בהודו ולימד ערבית באוניברסיטה המוסלמית של עליגרה (Muhammedan Anglo-Oriental College,‏ MAO College). בתקופת שהותו שם עסק בין 1909 ל-1912 במיון אוסף האפיגרפיות ההינדו-מוסלמיות, ופרסם ספר שסיכם את מחקרו. בשנת 1914 התמנה לפרופסור לבלשנות שמית בסמינר למזרחנות של אוניברסיטת פרנקפורט ועבד בו עם שובו לגרמניה ועד מותו. עם הקמת האוניברסיטה העברית בירושלים היה חבר בחבר נאמניה, ייסד בה את המכון למדעי המזרח והיה מנהלו הראשון. מחקריו התמקדו בספרות ערבית היסטורית, והוא פרסם קונקורדנציה של שירה ערבית. עבודתו המרכזית הייתה ביאור הקוראן – מלאכה שלא השלים עד מותו. בין פרסומיו: ניתוח שפתו של הנביא מוחמד, ניתוח היחסים בין היהדות לאסלאם, ובשנת 1928 עבודת מחקר היסטורית על הודו מתקופת שושלת דלהי ועד השלטון הבריטי על המדינה ועלייתו של מהטמה גנדי. במחקרו "Jewish Proper Names and Derivatives in the Koran", ניתח הורוביץ כיצד שמות מהמקורות היהודיים שולבו בקוראן. לדוגמה, שמות כמו משה (מוסא), אברהם (איברהים) ויעקב (יאקוב) עברו התאמות פונטיות לשפה הערבית. הורוביץ הדגיש שהבנת השמות הללו חיונית להבנת ההשפעות התרבותיות והדתיות של היהדות על האסלאם. המחקר מצביע על כך ששמות יהודיים שהופיעו בקוראן מעידים על קשרים היסטוריים ותרבותיים עמוקים בין שתי הדתות. בנוסף, בספרו "Das koranische Paradies" (גן-העדן בקוראן), הורוביץ מנתח את תפיסת גן-העדן בקוראן ומשווה אותה למסורות דתיות אחרות, במיוחד יהודיות ונוצריות. המחקר מדגיש על ההשפעות ההדדיות בין התרבויות ומציע תובנות חדשות על הקשרים בין האסלאם לדתות אחרות. נפטר בפרנקפורט בראשית שנת 1931, בגיל 56. נקבר בבית הקברות היהודי החדש ברח' אקנהיימר (Eckenheimer Landstraße) שבצפון העיר. ארכיונו מופקד במחלקת הארכיונים בספרייה הלאומית בירושלים. ולטר יוסף פישל, ביבליוגרפיה של חבורי יוסף הורוביץ ז"ל, ירושלים: חברה להוצאת ספרים על יד האוניברסיטה העברית, תרצ"א. שלמה דב גויטיין, ולטר יוסף פישל, יוסף הורוביץ ז"ל (תרל"ד-תרצ"א), ירושלים: חברה להוצאת ספרים על יד האוניברסיטה העברית, תרצ"ב-1932. עמית לוי, מזרח חדש: מאוריינטליזם גרמני למזרחנות ישראלית, ירושלים: הוצאת מאגנס, 2024. מדיה וקבצים בנושא יוסף הורוביץ בוויקישיתוף ש.ד. גויטיין, יוסף הורוביץ, דבר, 13 במרץ 1931 האוניברסיטה על פרופ' הורוביץ, דבר, 11 בפברואר 1931 כתביו של יוסף הורוביץ, ב-Open Library יוסף בן מרדכי הורביץ (1874-1931), דף שער בספרייה הלאומית Die Juden der Frankfurter Universität / Renate Heuer; Siegbert Wolf (Hrsg.). Unter Mitarb. von Holger Kiehnel (Frankfurt, 1997), p. 189. (בגרמנית) ארכיון יוסף הורוביץ, בספרייה הלאומית ערך זה הוא קצרמר בנושא בלשנות ובנושא גרמנים. אתם מוזמנים לתרום לוויקיפדיה ולהרחיב אותו.
אם פיפל

אם פיפל (אנגלית: M People) היא להקת דאנס בריטית ממנצ'סטר שידעה הצלחה לאורך שנות התשעים. שמה נגזר מהאות הראשונה בשמו של מייק פיקרינג, המייסד. תחילה תכננו חברי ההרכב להכין רשימה של סולנים שונים לכל שיר, אולם אז התגלתה הת'ר סמול והפכה לזמרת הראשית של הלהקה. הצלחה ראשונה מסוימת של אם פיפל הייתה בסצנת מועדוני הלילה במנצ'סטר, שם פיקרינג שימש כדי ג'יי, ואולם ההגעה המשמעותית לתודעה העולמית ארעה ב-1993 עם הלהיט "One Night in Heaven" ("לילה אחד בגן עדן") שהגיע למקום גבוה במצעד הבריטי ולמקום ראשון במצעד הבילבורד האמריקני בשנה העוקבת; ועם "Moving on Up" ("מתקדמים"), ששובץ כפסקול במספר סרטים (בהם "ללכת עד הסוף", 1997) והיה ללהיטה הגדול ביותר של הלהקה. האלבום "Elegant Slumming", שהכיל את שני השירים האלה, נכנס למקום השני במצעד הבריטי עת יצא ב-1993, וב-1994 זיכה את הלהקה בפרס מרקיורי. בשנים 1994 ו-1995 זכתה אם פיפל בטקס פרסי המוזיקה הבריטית בקטגוריית הרכב הדאנס הבריטי הטוב ביותר, עבור האלבום "Bizarre Fruit" ("פרי מוזר"), ששהה בעשירייה הפותחת של מצעד האלבומים למשך ארבעה חודשים עד 1996. ראויים לציון מהתקליט הם השירים "Open Your Heart" ("פתח את לבך") ו-"Search for the Hero" ("חפש את הגיבור") ששימש בקמפיין הפרסום של פיג'ו 406. בטקס של שנת 1995 ביצעה הלהקה שיר לצד סטינג. באותה שנה פנו אם פיפל לסיבוב הופעות עולמי, ובארצות הברית הגיעו שיריהם חמש פעמים לחמישייה הפותחת של מצעד הדאנס. האלבום "Bizarre Fruit II" ("פרי מוזר 2"), שכלל רמיקסים - ושאותו קידמו במסעם, היה לאחד מרבי-המכר של העשור. לאורך קיץ 1996 הם ערכו מספר מופעי-חוצות, שבראשם הופעה באולד טראפורד עבור ה-BBC, בה נחוגה אליפות יורו 1996, כשלצד אם פיפל אמנים רבים ובהם מאדנס וסימפלי רד. בסתיו 1997 יצא התקליט "Fresco" והגיע למקום השני במצעד האלבומים הבריטי, כשהוא ממשיך ומוכר מעל מיליון עותקים - אלבום פלטינה. הסינגלים מהאלבום הפכו את הלהקה לאחת מיוצרות-הלהיטים העקביות ביותר של שנות ה-90 הן במכירות והן בהשמעה רדיופונית. בשנה שלאחר מכן יצא "The Best of M People" ("הטוב ביותר של אם פיפל"), אלבום אוסף שבו גם שלושה שירים חדשים. הוא מכר 1.75 מיליון עותקים והגיע למקום השני. 1991 - Northern Soul 1993 - Elegant Slumming 1994 - Bizarre Fruit 1995 - Bizarre Fruit II 1997 - Fresco 1998 - The Best of M People 1999 - Testify 2005 - Ultimate Collection 2005 - Ultimate Collection: The Remixes מדיה וקבצים בנושא אם פיפל בוויקישיתוף אתר האינטרנט הרשמי של אם פיפל (באנגלית) אם פיפל, ברשת החברתית פייסבוק אם פיפל, ברשת החברתית אקס (טוויטר) אם פיפל, ברשת החברתית אינסטגרם אם פיפל, סרטונים בערוץ היוטיוב אם פיפל, באתר אפל מיוזיק (באנגלית) אם פיפל, באתר ספוטיפיי אם פיפל, באתר Last.fm (באנגלית) אם פיפל, באתר AllMusic (באנגלית) אם פיפל, באתר MusicBrainz (באנגלית) אם פיפל, באתר Discogs (באנגלית) אם פיפל, באתר Songkick (באנגלית) אם פיפל, באתר Genius אם פיפל, באתר בילבורד (באנגלית)
לוסנה

לוסנה (בספרדית: Lucena; בספרות התורנית מכונה אליסנה) היא עיר בדרום ספרד, במחוז קורדובה, באנדלוסיה, 60 ק"מ דרומית מזרחית לקורדובה. אוכלוסיית לוסנה מונה כ-42,000 תושבים והיא העיר השנייה בגודלה במחוז אחרי בירת המחוז, קורדובה. לוסנה הייתה עיר יהודית שצמחה מתוך אחת המושבות שבנו הגולים היהודים שהוגלו מאזור ירושלים ובית לחם על ידי טיטוס קיסר רומא, בתקופת בית המקדש השני. העיר נקראה במקור אליאוסנה (Eliossana או Eli Ossana) וייתכן ששמה הוא שיבוש של המילים "אלי הושע-נא" בעברית. הרי"ף, בעקבות הלשנה בעיר הקודמת שבה גר, ברח לעיר זו בגיל 75. הוא הוצרך לברוח לספרד, בתחילה לקורדובה ומשם עבר לאליסנה, בה שימש כראש ישיבת לוסנה אחר פטירת רבי יצחק אבן גיאת, ובה שהה עד יום מותו. מקהילת לוסנה יצאו רבנים, דיינים ומשוררים מפורסמים, כגון רבי יעקב בן סהל ובנו המשורר רבי יוסף בן סהל. בגירוש ספרד התפזרו תושבי העיירה למדינות צפון אפריקה ומדינות אירופה, וחלקם חזרו לארץ ישראל. בית הקברות היהודי של העיר לוסנה נתגלה בשנת 2006 בעת עבודות לצורך סלילת כביש. הוא זוהה כבית הקברות היהודי על ידי צורת הקבורה היהודית, וגיל העצמות שהתגלו בקברים שהתאים לתקופה בה חיו באזור יהודים המאה האחת עשרה. מתוך כ-300 קברים נמצאו כ-170 גופות שהוצאו מקבורתם. בבית קברות זה נקברו ככל הנראה גם חכמי לוסנה ובניהם הרי"ף. לא שרדה אף מצבה מבית הקברות (למעט שתי מצבות) בעקבות ההיתר של ממשלת ספרד להשתמש במצבות בתי קברות יהודים לצורכי בנייה. הסופר מואיז בן הראש מתאר את תהפוכות הפרק היהודי בקורות העיר, ברומן ההיסטורי פרי עטו "לוסנה". תור הזהב של יהדות ספרד מדיה וקבצים בנושא לוסנה בוויקישיתוף אתר האינטרנט הרשמי של לוסנה לוסנה, באתר אנציקלופדיה בריטניקה (באנגלית) לוסנה (ספרד), דף שער בספרייה הלאומית הרי"ף בין ספרד לאשכנז, עמנואל אלאלוף, ירושלים ה'תשע"ו. עמ' 550. Benarroch, Mois., Ways to Lucena, Moben, 2019, ISBN 978-1-5071-1713-2 ערך זה הוא קצרמר בנושא יישובים בספרד. אתם מוזמנים לתרום לוויקיפדיה ולהרחיב אותו.
מדד בישופ

מדד בישופ (באנגלית: Bishop score) הוא מדד רפואי המשמש להערכת מצב האגן לצורך החלטה האם ליילד את העובר. מדד בישופ כולל חמישה פרמטרים, כאשר כל אחד מהפרמטרים יכול לקבל בין 0 ל-3 נקודות. ניקוד כולל של מעל 6 נקודות מצביע על הסתברות גבוהה ללידה ללא צורך בהשראת לידה. ניקוד של פחות מ-3 נקודות מצביע על צוואר לא בשל ולעיתים מצריך השראת לידה. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בורלסק (סרט)

בורלסק (באנגלית: Burlesque) הוא סרט מוזיקלי אמריקאי משנת 2010 בבימויו של סטיב אנטין, אודות נערה צעירה שמגיעה ללוס אנג'לס במטרה להגשים את חלומה כזמרת. בסרט גם משחקות בתפקיד ראשי כריסטינה אגילרה ושר. הסרט זכה לביקורות מעורבות והיה מועמד לשלושה פרסי גלובוס הזהב. הסרט יצא בארצות הברית ב-24 בנובמבר 2010, וב-17 בדצמבר 2010 ברחבי בריטניה. בישראל הסרט יצא ב-3 בפברואר 2011. אלי רוז (כריסטינה אגילרה) היא נערה מעיירה קטנה באיווה. לאחר שמנהל עבודתה לא משלם לה משכורת כמה חודשים אלי מחליטה לעזוב ללוס אנג'לס ששם בהתחלה היא לא מצליחה למצוא עבודה. לאחר זמן מה היא מגיעה למועדון בורלסק, בו מופיעות זמרות ורקדניות עם פלייבק. אלי מתחננת בפני מנהלת המועדון, טס (שר), שתקבל אותה למועדון. בהתחלה טס מסרבת, אך כשצצות בעיות עם זמרת המועדון, ניקי (קריסטן בל), היא מחליפה אותה באליס. ניקי מחליטה להתנקם באליס ובאמצע ההופעה היא מנתקת את החשמל. אך אליס מתחילה לשיר ללא פלייבק והיא מצליחה להפתיע את הקהל. ובעקבות כך טס מחליטה להקים מופע עם אליס. בהמשך המועדון נקלע לקשיים כלכליים ואליס עוזרת לטס להתגבר עליהם. כריסטינה אגילרה - אליס רוז שר - טס אריק דיין - מרקוס גרבר קאם ג'יגנדה - ג'ק ג'וליאן האף - ג'ורג'יה אלן קאמינג - אלקסיס פיטר גלאגר - וינסנט סקאלי קריסטן בל - ניקי סטנלי טוצ'י - שון דיאנה אגרון - נטלי מייקל לנדס - גרג הסרט זכה לביקורות מעורבות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 37% טריות. למרות זאת, העיתון "The Hollywood Reporter" נתן לסרט ציון חיובי והחמיא לכריסטינה אגילרה ולשר על הופעתן בסרט. בשבוע הראשון לצאתו הסרט הכניס כ-17.6 מיליון דולר, מה שדירג אותו כסרט הרביעי המכניס ביותר אחרי "הארי פוטר ואוצרות המוות", "פלונטר" ו"מגה-מוח". נכון ל-23 בינואר הסרט הכניס כ-$39,440,655 רק בארצות הברית וכ-$49,792,529 בחוץ לארץ, סך הכל זה מסתכם ב-$89,233,184 כלל עולמי. ב-19 בנובמבר 2010, יצא הפסקול הרשמי של הסרט שנקרא "Burlesque: Original Motion Picture Soundtrack", בו השתתפו הזמרות כריסטינה אגילרה ושר. מועמדות לפרס גלובוס הזהב לסרט הטוב ביותר - קומדיה או מוזיקלי זכייה בפרס גלובוס הזהב לשיר הנושא הטוב ביותר ("You Haven't Seen the Last of Me" בביצועה של שר) מועמדות לפרס גלובוס הזהב לשיר הנושא הטוב ביותר ("Bound to You" בביצועה של כריסטינה אגילרה) מועמדות לפרס ראזי לשחקנית המשנה הגרועה ביותר (שר) אתר האינטרנט הרשמי של בורלסק "בורלסק", במסד הנתונים הקולנועיים IMDb (באנגלית) "בורלסק", באתר נטפליקס "בורלסק", באתר AllMovie (באנגלית) "בורלסק", באתר Rotten Tomatoes (באנגלית) "בורלסק", באתר Box Office Mojo (באנגלית) "בורלסק", באתר Metacritic (באנגלית) "בורלסק", באתר אידיבי "בורלסק", במסד הנתונים הקולנועיים KinoPoisk (ברוסית) עמית קוטלר, מיוזיקל קל במיוחד, באתר ynet, 4 בפברואר 2011 אבנר שביט‏, נערות אמצע: על "בורלסק" עם כריסטינה אגילרה, באתר וואלה, 4 בפברואר 2011 מאיר שניצר, לשרוף את המועדון: על "בורלסק", באתר nrg‏, 14 בפברואר 2011